फराह खान ने बीजेपी पर साधा निशाना, लिखा- भारत को 70 साल पीछे ले गई क्योंकि...  
फराह खान का ट्वीट हुआ वायरल
धार्मिक विभाजन को लेकर कही यह बात
बीजेपी पर भी साधा निशाना
फराह खान (Farah Khan) सोशल मीडिया पर समसामयिक मसलों को लेकर अपनी राय बहुत ही बेबाकी के साथ रखती हैं. फेमस जूलरी डिजाइनर और बॉलीवुड एक्टर संजय खान की बेटी फराह खान ने भारतीय जनता पार्टी (BJP) को लेकर एक ट्वीट किया है जो खूब पढ़ा जा रहा है. इस ट्वीट में फराह खान (Farah Khan)  ने बीजेपी पर निशाना साधा है और देश को 70 साल पीछे ले जाने की बात कही है. यही नहीं, फराह खान ने अपने ट्वीट में गांधी और गोडसे की भी बात कही है.

While some may argue that the Cong did nothing in 70 years, the BJP has take India back 70 years to pre independence bec they are upset that Gandhi won the day &Godse was defeated.They hope that India today will choose Godse over Gandhi. Never will happen so keep hoping. Jai Hind

फराह खान (Farah Khan) ने अपने ट्वीट में लिखाः 'हालांकि कुछ लोग तर्क दे सकते हैं कि कांग्रेस (Congress) ने 70 साल में कुछ नहीं किया, लेकिन बीजेपी (BJP) भारत को 70 साल पीछे ले गई है, आजादी से पहले के दौर में क्योंकि वे इस बात से नाराज हैं कि गांधी की जीत हुई और गोडसे हारा. उन्हें उम्मीद है कि आज का भारत गांधी के ऊपर गोडसे का चयन करेगा. कभी नहीं होगा इसलिए उम्मीद करते रहें. जय हिंद.'

Everywhere Religious Divide. Not shocking because this is the BJP manifesto. Shocking is that there are people who support this religious divide. Friends included . https://t.co/Q6cPrh0lz6

फराह खान (Farah Khan) ने एक और ट्वीट किया था, 'हर जगह धार्मिक विभाजन है. इसमें कोई हैरानी नहीं क्योंकि यह बीजेपी के घोषणापत्र में शामिल था. चौंकाने वाली बात यह है कि ऐसे भी लोग हैं जो इस धार्मिक विभाजन का समर्थन कर रहे हैं. इसमें दोस्त भी शामिल है.' इस तरह फराह खान ने मौजूदा हालात को लेकर अपना पक्ष रखा है.